ହାଇଦ୍ରାବାଦଃ ହାଇଦ୍ରାବାଦର ପୂର୍ବତନ ଦ୍ରୁତ ବୋଲର ଅଶ୍ୱିନ ଯାଦବଙ୍କ ହୃଦଘାତରେ ମୃତ୍ୟୁ ଘଟିଛି । ଅଶ୍ୱିନ ଯାଦବଙ୍କୁ ମାତ୍ର 33 ବର୍ଷ ହୋଇଥିଲା, ତାଙ୍କର ତିନିଟି ପୁଅ ରହିଛି ।
ଅଫ୍ ସ୍ପିନର ବିଶାଳ ଶର୍ମା ତାଙ୍କ ସାଥି ଖେଳାଳି ଥିଲେ । ସେ କହିଛନ୍ତି, ଯାଦବଙ୍କ ମୁଁହରେ ସବୁ ବେଳେ ଖୁସୀ ଥିଲା । ସେ ଟିମ୍ ମ୍ୟାନ୍ ଥିଲେ ଏବଂ ସ୍ଥାନୀୟ ଲିଗ୍ ରେ ଖେଳୁଥିଲେ । ମୋତେ ବିଶ୍ବାସ ହେଉନାହିଁ କି ତାଙ୍କର ନିଧନ ହୋଇଛି ।
ମୋହାଲିରେ ପଞ୍ଜାବ ବିପକ୍ଷରେ ୨୦୦୭ରେ ରଣଜୀ ଟ୍ରଫିରେ ଡେବ୍ୟୁ କରିଥିବା ଯାଦବ ୧୪ଟି ଫାଷ୍ଟ କ୍ଲାସ୍ ମ୍ୟାଚ୍ ଖେଳିଥିଲେ । ଏଥିରେ ୩୪ ୱିକେଟ୍ ଅକ୍ତିଆର କରିଥିଲେ । ଉପ୍ପଲ ଷ୍ଟାଡିୟମ୍ରେ ୨୦୦୮-୦୯ରେ ଦିଲ୍ଲୀ ବିପକ୍ଷରେ ୫୨ ରନ୍ ଦେଇ ୬ ୱିକେଟ୍ ନେଇଥିଲେ । ଯାହାକି ତାଙ୍କର ସର୍ବଶ୍ରେଷ୍ଠ ପ୍ରଦର୍ଶନ ଥିଲା । ତାଙ୍କର ଶେଷ ରଣଜୀ ମ୍ୟାଚ୍ ୨୦୦୯ରେ ମୁମ୍ବାଇ ବିପକ୍ଷରେ ଥିଲା । ସେ ସ୍ଥାନୀୟ ଲିଗ୍ରେ ଷ୍ଟେଟ୍ ବ୍ୟାଙ୍କ ଅଫ୍ ହାଇଦ୍ରାବାଦ ଏବଂ ପରେ ଏସବିଆଇ ପକ୍ଷରୁ ଖେଳିଥିଲେ । ସେ ୧୦ଟି ଲିଷ୍ଟ ଏ ଏବଂ ଦୁଇଟି ଟି-୨୦ ମ୍ୟାଚ୍ ବି ଖେଳିଥିଲେ ।
